text: 17-årig varetægtsfængslet for Fakta-røveri med pistol
  27 august 2019 kl. 12.29
  Den unge mand var kun på fri fod i få timer efter et røveri mandag aften i Aabenraa, før han blev pågrebet af en patrulje. 
  I dag blev en 17-årig mand fremstillet i grundlovsforhør ved Retten i Sønderborg. Han er sigtet for røveri mod Fakta i Aabenraa. 
  Anklagemyndigheden begærede lukkede døre. Den unge mand blev varetægtsfængslet i fire uger. Han nægtede sig skyldig, men accepterede varetægtsfængslingen.
  Klokken 20.52 i aftes trak den 17-årige en pistol i Fakta på Tøndervej i Aabenraa. Han truede ekspedienten til at udlevere penge, og stak umiddelbart af derefter.
  Det var ikke længe han var på fri fod, for han blev få timer senere klokken 23.17 anholdt af en politipatrujle.
  
  
  